open-index/open-wikipedia-markdown huggingface dataset:
Jibril

**Jibril** (Arab: جبريل, Inggris dan Alkitab: **Gabriel**) adolah mahkluk ciptaan Tuhan Allah Nan Maha Esa jinih malaikaik nan muncua tatulis pado ajaran agamo samawi. Pado agamo samawi Jibril dianggap sabagai Pamimpin Malaikaik nan karojonyo manyampaikan wahyu dan mangajarkannyo kapada para nabi dan rasul.

Malaikaik Jibril adolah ciek dari nan tigo malaikaik nan namonyo disabuik dalam Al Quran. Namo Malaikaik Jibril disabuik duo kali dalam Al-Qur'an yaitu pado surek Al Baqarah ayat 97-98 dan Surek At-Tahrim ayat 4. Di dalam Al-Qur'an, Jibril mamiliki babarapo julukan, saparti **Ruh al Amin** dan **Ruh al Qudus (Roh Kudus)**, **Ar-Ruh Al-Amin** dan lainnyo.

## Bantuak fisik
Bantuak fisik Jibril ado tertera dalam uraian manganai kisah nabi Muhammad, pado wakotu mandapek wahyu kali keduo, dan nabi manuntut untuak mancaliak rupo asli sang utusan Tuhan dari langik dalam rupo nan saboneghnyo, atau bagaimano sasungguhnyo dzat wujuik Jibril tanpa rupo samar, sabagaimano di kali-kali nan lain, sang utusan (ruhul'qudus) salalu nampak dalam rupo surang manusia biaso, saparti nan disebuikkan dalam carito kumpulan hadis Jibril.

Takadang, katiko Nabi Muhammad SAW sadang bajalan, dia manyaksikan wujuik Jibril mamanuhi cakrawala, dan bilo dia bapaliang, dia tetap manyaksikan wujuik Jibril di hadapannyo. Hal iko manggambakan batapo boseghnyo fisik Jibril dalam pandangan mato manusia.

Jibril manampakkan wujuiknyo dangan anam ratus sayap antaro masyriq (timur) dan maghrib (barat) sayap dangan pakaian kabasarannyo putiah ajak mutiara nan laruik, dangan rupo nan bagitu elok dan rupawan, dan dangan kakuatan nan dahsyat panuah mukzijat.

## Rujuakan
Datuak

**Datuak, Dato’, Datu,** atau **Datuk** adolah gala untuak urang nan dihoromati dalam baragam budayo di Nusantara,

## Datuak di Minangkabau
Datuak di Minangkabau iolah gala paduko rajo atau pamimpin dek kaumnyo. Surang datuak iko indaklah mungkin sabatang, dek karano sabalun manjadi datuak, surang Datuak iko pastilah babini dan bagala Sutan. Manuruik adat minang, gala Datuak diturunkan dari mamak ka kamanakan. Untuak manjadi Datuak parolu alek adaik jo maimbau pangulu-pangulu sarato niniak mamak untuak Batagak Pangulu malewa gala. Salapeh manjadi Datuak, surang Datuak musti tingga dan manatap inggo akia ayaik di Minang.

## Caliak pulo
* Daftar Gala Datuak

## Rujuakan
London

**London** () adolah ibu kota Inggirih dan Baritania Rayo, marupoan wilayah metropolitan tabosegh di Baritania Rayo. Batampek di sapanjang Sungai Thames, London alah manjadi pamukiman utamo salamo duo milenium sojak didirian dek Kakaisaran Romawi pado abad ka-1 dangan namo Londinium. Pusek dari London kuno, iyolah City of London, sabagian bosegh iko tatok mampartahankan bateh-bateh abad partangahannyo. Sojak abad ka-19, namo London jua digunoan untuak manyabuik kota metropolitan nan bakambang di sakitar pusek iko. Konurbasi dari wilayah-wilayah urban iko pado akhianyo mambantuak Region London dan wilayah administratif London Raya. Wilayah iko diatur dan dibawahi dek wali kota London dan Majelis London nan dipiliah malalui pamilihan umum.

## Catatan

## Rujuakan
Bakaua

**Bakaua** adolah sabuah tradisi sakaitan jo partanian nan terdapat di babarapo daerah Minangkabau. Tradisi iko barupo samacam ritual tolak bala nan dilakuan sabalun atau basamoan jo kagatan turun ka sawah atau proses awal mangarajoan sawah. Bakua dilakuan jo mamanjek doa basamo-samo kabakeh Allah SWT sambia bakaliliang kampuang jo mambakar kumayan. Masyarakaik picayo Allah SWT akan malindungi mereka dari sagalo marabahayo jo bencana.

Kini, tradisi bakaua palahan mulai hilang di tangah masyarakaik. Babarapo daerah nan masih malakuan tradisi bakaua yakni daerah Solok, Sijunjung, joTanah Datar.

## Jinih
Sacaro garih gadang, bakaua dibagi ateh duo bagian, yakni *bakaua ketek* jo *bakaua gadang*. Pambagian ini tiko mangacu pado gadang atau keteknyo bantuak acara nan dilakuan. *Bakaua ketek* dilakuan jo acara saderhana indak mambutuahan biayo nan cukuik gadang, sadangkan *bakaua gadang* dilakuan jo mandabiah sapi (*manggoroh*) sabagai bantuak jamuan. *Bakaua ketek* hanyo dihadiri anggota kaluarga, sadangkan *bakaua gadang* dapek dihadiri satiok masyarakaik nan ado di nagari. Dek baitu, indak mangherankan pado *bakaua gadang* banyak urang nan datang.

## Panyalenggaro
Dalam bakaua, sadoalah patani supakaik turun ka sawah sacaro sarantak. Sabalunnyo, para patani duduak basamo talabiah dulu mangenai wakatu panyalenggaroan. Indak ado sangsi bagi patani nan indak ikuik bakaua. Sebab petani nan manggarap sawah, di lua hari nan alah ditantuan, baiak mandahului atau manyusua, mereka akan rugi surang dek padi nan dulu tabiik atau balakangan, akan menjadi santapan hama takah buruang, manciak, jo pianggang.

Acara bakaua biasonyo dipimpin dek "urang siak" atau pamuko agamo nan ada di nagari. Urang siak nan dipiliah yaitu malalui kasapakatan basamo. Tugasnyo adolah mamimpin warga badoa kabakeh Allah. Mereka badoa kabakeh Allah agar tanaman padi dapek tumbuah subur sarato agar masyarakaik dapek hiduik rukun jo damai tahindar dari bala bencana.

Pakaian nan dipakai dek paserta disasuaian jo tampek palaksanoannyo. Pado acara *bakaua ketek* nan tampeknyo barado di lokasi kagiatan, mako pakaian kaum laki-Iaki ikuik dalam acara bakaua mamakai pakaian karajo biaso, sadangkan urang siaknyo tetap mamakai pakaian kaagamoan, baiak dalam acara *bakaua ketek* maupun acara *bakaua gadang*. Samantaro itu, dalam acara *bakaua gadang* pakaian bagi kaum laki-laki disasuaian jo status sosialnya di tangah-tangah masyarakaik, sakironyo inyo saurang pangulu mako pakaiannyo haruslah pakaian pangulu. Bagi kaum padusi, tautamo ipa bisan, tetap mamakai *[[baju kuruang basiba]]* barono hitam.

## Kondisi kini
Dalam pajalannnyo tradisi *bakaua gadang* alah jarang basobok, dek banyak faktor nan manyebaban tradisi iko mulai dilupoan masyarakaik. Selain itu, maso turun ka sawah indak sarantak. Adopun *bakaua ketek* masih ado dilakuan dek masyarakaik basamo jo acara tolak bala.

## Catatan kaki

### Rujuakan

### Daftar pustaka
* 
* 
* 
* 
* 
* 
* 

## Pautan lua
* Tradisi Berkaul, Adat di Nagari Sijunjung di INews TV.
Indeks Pambangunan Manusia

**Indeks Pambangunan Manusia** (IPM) atau ***Human Development Index*** (*HDI*) adolah pangukuran pabandiangan dari harapan iduik, melek huruf, pandidikan, jo standar iduik. IPM manjalehkan caro panduduak dapek maakses hasia pambangunan dalam maraiah pandapatan, kasihatan, pandidikan, dan sabagainyo.

IPM ditanamokan dek Program Pambangunan Pasarikatan Bangso-Bangso (UNDP) pado taun 1990 dan dipublikasikan sacaro bakalo dalam laporan taunan Human Development Report (HDR). IPM digunokan untuak mangklasifikasikan apokoh sabuah nagara adolah nagara maju, nagara bakambang, atau nagara tabalakang dan juo untuak mangukua pangaruah dari kabijaksanaan ekonomi pado kualitas iduik.

## Rujuakan

## Pautan lua
* 
* Human Development Report Office
* 
* 
* 
* List of countries by HDI at NationMaster.com
Rumah adat

**Rumah adat** atau **rumah tradisional** marupokan rumah nan dibangun jo caro nan samo turun tamurun dan tanpa atau saketek bana mangalami parubahan. Rumah tradisional dapek juo dikatokan sabagai rumah nan dibangun jo mamparatikan kagunoan, sarato fungsi sosial jo arati budaya dibaliak corak atau gaya bangunan. Panilaian kategori rumah tradisonal dapek juo diliek dari kabiasoan-kebiasoan masyarakaik katiko rumah tasabuik didirikan misanyo takah untuak upacara adat. Rumah tradisional iolah ungkapan bantuak rumah hasia manusia nan marupokan salah satu unsua kabudayaan nan tumbuah atau bakambang basamo jo tumbuah kambangnyo kabudayaan dalam masyarakaik. Ragam hias arsitektur pado rumah tradisional marupokan hal nan indak tapisahkan. Rumah tradisional marupokan komponen pantiang dari unsua fisik caminan budaya jo kacondongan sipaik budaya nan tabantuak dari tradisi dalam masyarakaik. Rumah tradisional iolah hasil karya seni aksitektur tradisional. Dari rumah tradisional masyarakaik dapek malambangkan caro iduik, ekonomi dan lain-lain. Di Indonesia satiok daerah mampunyai rumah tradisional nan baragam dek baragamnyo budaya.

## Rujuakan

## Pautan lua
*
Apple Inc.

**Apple Inc.** adolah parusahoan teknologi multinasional nan bapusek di Cupertino, California, Amerika Sarikat, nan marancang, mangambangkan, dan manjue barang elektronik konsumen, parangkek lunak komputer, dan layanan daring. Parangkek kareh nan diproduksi Apple maliputi telepon pintar iPhone, komputer tablet iPad, komputer pribadi Mac, pamutar media portabel iPod, jam pintar Apple Watch, pamutar media digital Apple TV, dan pangareh suaro pintar HomePod. Parangkek lunak nan diproduksi Apple maliputi sistem operasi macOS dan iOS, pamutar media iTunes, panjalajah web Safari, dan parangkek kreativitas dan produktivitas iLife dan iWork, saroto babagai aplikasi profesional saparti Final Cut Pro, Logic Pro, dan Xcode. Layanan daringnyo maliputi iTunes Store, iOS App Store dan Mac App Store, Apple Music, dan iCloud.

## Rujuakan

## Pautan lua
*
Microsoft

**Microsoft Corporation** () adolah sabuah parusahoan multinasional Amerika Serikat nan bakantua pusek di Redmond, Washington, Amerika Sarikat nan mangambangkan, mambuek, mangagiah lisensi, dan mandukuang babagai produk dan jaso takait dangan komputer. Parusahoan iko dibuek oleh Bill Gates dan Paul Allen pado 4 April 1975. Microsoft marupokan pambuek parangkek lunak tabosegh di dunia manuruik pandapatannyo. Microsoft jua marupokan ciek dari parusahoan paliang banilai di dunia.

## Rujuakan

## Pautan lua
*
*
Baritania Rayo

**Karajaan Basatu Baritania Rayo dan Irlandia Utara** ( atau ***United Kingdom***, **UK**), atau sacaro umum dikana sabagai **Baritania Rayo**, atau **Baritania**, adolah sabuah negara badaulaik nan talotak di lapeh pantai barek lauik banua Eropa. Baritania Rayo adolah sabuah nagara kapulauan nan tadiri dari Pulau Baritania Rayo, bagian timua lauik Pulau Irlandia dan sajumlah pulau-pulau nan lobiah ketek. Irlandia Utara adolah ciek-cieknyo bagian dari Baritania Rayo nan babagi bateh darek dangan nagara badaulaik lain, iyolah Republik Irlandia. Salabiahnyo, bateh darek Baritania Rayo dikalilingi oleh Samudra Atlantik, Lauik Utara, Selat Inggirih dan Lauik Irlandia.

## Catatan

## Rujuakan

## Pautan lua
*
Aquila (Romawi)

***Aquila*** (bahaso awak: "**Alang**") adolah lambang pantiang nan paguno di Romawi, khususnyo sabagai pataka legiun Romawi. Legiuner nan dikana dangan namo "aquilifer" atau "pambao alang" mambao pataka iko. Satiap legiun mambao ciek aquila.

## Rujuakan
Mardjono Reksodiputro

Prof. **Mardjono Reksodiputro** () adolah surang pangajar, pangacara, jo tokoh ilmu hukum Indonesia. Inyo panah manjabaik sabagai Dekan Fakultas Hukum Universitas Indonesia dari 1984 inggo 1990 dan marupokan salah satu nan mandirikan firma hukum Ali Budiardjo, Nugroho, Reksodiputro (ABNR).

Mardjono mandapek gala Sarjana Hukum dari UI pado tahun 1962 dan *Master of Arts* dalam bidang kriminologi dari Universitas Pennsylvania pado tahun 1967. Pulang dari Philadelphia, inyo ikuik mandirikan firma ABNR basamo Ali Budiardjo dan Nugroho. Salain itu, inyo manjadi pangajar pulo di FHUI, sainggo dikukuahkan sabagai guru besar ilmu hukum pidana jo kriminologi pado tahun 1992.

Dari tahun 1981 inggo 1993, Mardjono manjadi ketua panitia panyusun Kitab Undang-Undang Hukum Pidana (KUHP), dan dari tahun 2000 inggo 2014, inyo manjabat sabagai sekretaris Komisi Hukum Nasional. Inyo adolah salah satu pandiri STIH Indonesia Jentera.

Mardjono wafat pado hari Jumaik, 21 Mai 2021, dalam usia 84 tahun.

## Rujuakan

## Pautan
* Profil  di laman rasmi ABNR
* Profil  di laman rasmi STIH Indonesia Jentera
Eurasia

**Eurasia** adolah banua paliang gadang di bumi nan marupokan gabuangan dari Eropa jo Asia. Utamonyo di balahan bumi utara jo timur, mambantang dari Kapulauan Britania jo Samananjuang Iberia di barat inggo ka Kapulauan Japang jo Indonesia di timur. Daratannyo dibatehi Lautan Atlantik jo Afrika di barat, Lautan Pasifik di timur, Lautan Arktik di utara, sarato Afrika, Lauik Mediterania, jo Lautan Hindia di selatan. Pambagian antaro duo banua, Eropa jo Asia, tajadi dek konstruksi sijarah sosial di kaduo banua ko, sadangkan indak ado bateh jaleh sacaro fisik di antaro kaduonyo inggo tasabuik sabagai banua paliang gadang dari anam, limo, atau ampek banua di bumi (bagantuang pado pambagian banua nan dianuik). Dalam geologi, Eurasia acok dianggap sabagai daratan gadang nan kaku (*a single rigid megablock*). Namun, kakakuan Eurasia masih dipadebatkan manuruik data paleomagnetik.

Eurasia malingkuangi 36,2% total area tanah di bumi, sarato tampek untuak nagara paliang laweh di dunia, Rusia. Daratannyo diuni labiah dari 5 miliar urang, sarupo 70% populasi manusia. Manusia partamo alah mauni Eurasia antaro 60.000 inggo 125.000 taun nan lalu. Banyak pulau gadang cando Britania Raya, Islandia, Irlandia, jo Sri Lanka, ataupun Japang, Filipina, jo sabagian gadang pulau Indonesia, acok dimasuakkan dalam Eurasia, walaupun tapisah dari kasinambuangan dareknyo.

Sacaro fisiografi, Eurasia marupokan ciek banua. Konsep Eropa jo Asia sabagai banua nan tapisah alah ado sajak saisuak, dan pabatehannyo sacaro geologis barubah-ubah. Eurasia taubuang ka Afrika malalui Tarusan Suez, dan Eurasia takadang digabuangkan jo Afrika inggo manjadi banua nan paliang gadang nan dinamokan Afro-Eurasia. Dek laweh wilayahnyo sarato pabedaan garih lintang, Eurasia mamiliki sadoalah tipe iklim manuruik klasifikasi Köppen, tamasuak jinih suhu paneh jo dingin nan paliang kareh, curah ujan tinggi jo randah, sarato babagai jinih ekosistem.  

## Rujuakan
Cangkuak

**Cangkuak** atau samba lado cangkuak marupoan jinih samba lado nan barasa dari Padang Panjang, Sumatera Barat. Cangkuak tabuek dari aia tajin atau aia rebusan bareh. Bahan-bahan lainnyo yaitu lado, bawang, tomat, bawang, patai, kjo karupuak jangek. Biasonyo cangkuak banyak dijua di rumah makan atau kadai nasi. Cangkuak pernah pulo diusulan masuak Warisan Budaya Tak Benda (WBTB) Indonesia dek Balai Pelestarian Nilai Budaya (BPNB) Sumatera Barat.

## Sijarah
Pado mulonyo, cangkuak hanyo dibuek dek masyarakaik di wilayah Darek. Masyarakaik satampek zaman dahulu biaso mamasak nasi manggunoan pariuak, katiko nasi masak, samba lado cangkuak bisa pulo disajian manggunoan aia dari mamasak nasi tu. Namun cangkuak ko alah mulai manyeba ka daerah Minangkabau nan lain. Ado pulo sijarah nan manyabuikan basonyo cangkuak ko dibuek dek keterbatasan pangan pado maso itu. Bahan-bahan untuak mambuek cangkuak didapek dari hasia tanaman di pakarangan rumah sarupo bawang, tomat, jo kantang. Wakatu itu cangkuak acok dibaok dek petani nan bakarajo ka ladang.

## Rujuakan
Gabin tapai

**Gabin tapai** adolah sajinih kulek-kulek yang tabuek dari roti gabin jo tapai. Roti gabin ko sandiri marupoan sajinih biskuit. Bantuak gabin tapai yaitu roti gabin nan ditangah-tangahnyo diagiah selai tapai nan alah dicampua jo susu. Roti ko dibuek jo caro digoreng. Bahan  digunoan untuak mambuek gabin tapai yaitu, roti gabin, tapai, mentega, tapuang tarigu, gulo, jo talua.

Caro mambueknyo, partamo kali buek salai tapainyo. Ancuaan tapai jo garpu, campua jo bahan lain kacuali roti gabin. Ambiak roti gabin, kudian isi jo isian tapai tadi siap tu ratoan. . Siap tu ambiak roti untuak manjadi lapisan ateh. Kudian masuak an roti gabin tabpai nan alah dibantuak ka minyak angek. Siap tu goreng sampai barono kuniang.

## Rujuakan
Aldi Taher

**Aldi Taher** (; ) marupokan saurang palakon jo panyanyi Indonesia nan badarah Minangkabau.

## Filemografi
### Filem
* *Terowongan Casablanca* (2007)
* *Leak* (2007)
* *Tiren: Mati Kemaren* (2008)
* *Pocong vs Kuntilanak* (2008)
* *Kemasukan Setan* (2013)
* *Boneka Setan* (2014)
* *Bisikan Jenazah* (2021)
* *Twivortiare 2*
* *Surga yang Tak Dirindukan 4*
* *Rudy Habibie 2*
* *Cinta antara Praha dan Bandung*
* *Rasuk 3*
* *Matt & Mou 2*
* *Insya Allah Sah 3*
* *Asih 3*
* *Untitled Drama*

## Pautan lua
*
Bungo durian

**Bungo durian** marupoan sajinih kulek-kulek nan barasa dari Bukittinggi. Makanan ko juo tamasuak salah satu jinih karupuak. Dimakan sabagai kulek-kulek atau pulo palangkok hidangan utamo. Ado pulo panamoan makanan ko dek babantuak sarupo jo bungo durian. Makanan ko dicetak manggunokan sayak tampuruang nan alah dilubangi. Bungo durian tabuek dari tapuang bareh jo pakai bumbu bawang putiah. Rasonyo nan paliang dominan adolah raso bawang putiah. Maski namonyo bungo durian, makanan ko indak tabuek dari bungo durian nan sabananyo.

Kue bungo durian mampunyoi raso nan asin jo badaruak katiko dimakan. Babeda jo bungo durian nan barasa dari Jambi, inyo mampunyoi raso nan manih. Bungo durian tabuek dari tapuang bareh, bawang, 

## Rujuakan
Bagagarsyah

**Sultan Tunggal Alam Bagagar** atau **Sultan Alam Bagagar Syah** (lahia di Pagaruyung, Luhak Tanah Datar pado tahun 1789; maningga di Batavia 12 Pebruari 1849) adolah kamanakan dari rajo Pagaruyuang tarakia Sultan Arifin Muningsyah, versi lain mangatokan bahsonyo Sultan Tunggal Alam Bagagar Syah adolah cucu patrilineal dari Sultan Arifin Muningsyah.

## Biografi
Pado tahun 1815, kaum Paderi dibawah pimpinan Tuanku Pasaman manyarang karajaan Pagaruyuang, manyababkan Sultan Arifin Muningsyah tapaso manyingkia jo malarikan diri dari ibu kota karajaan ka Lubukjambi. Sultan Tunggal Alam Bagagar, wakatu itu alah baumua 26 tahun jo barado di Padang.

Pado tanggal 10 Februari 1821 basamo jo 19 urang pamako adaik lainnyo ikuik manandatangani pajanjian jo Balando untuak bakarajo samo dalam malawan kaum Paderi. Babarapo sijarawan manganggap bahsonyo Sultan Tunggal Alam Bagagar sabatuanyo indak berhak malakukan pajanjian nan mangatehnamokan karajaan Pagaruyuang, nan kamudian akibaik dari pajanjian iko, dijadikan dek Balando sabagai tando panyarahan kadaulatan Pagaruyuang. Kamudian sasudah Balando bahasia marabuik Pagaruyuang dari kaum Paderi, Sultan Tunggal Alam Bagagar diangkek dek pamarintah Hindia Balando hanyo sabagai Regent Tanah Datar, walaupun pado sisi lain inyo manganggap dirinyo sabagai Rajo Alam, namun pamarintah Hindia Balando dari awal alah mambatasi kawenangannya ateh wilayah karajaan Pagaruyuang itu surang.

Pado tanggal 2 Mei 1833, Sultan Tunggal Alam Bagagar ditangkok dek pasukan Kolonel Elout di Batusangka dek tuduahan pangkhianatan. Salanjuiknyo dibuang ka Batavia (Jakarta kini) sampai akia hayatnyo. Inyo dimakamkan di pakuburan Mangga Duo, kamudian pado tahun 1975 dek izin pamarintah Indonesia kuburannyo dipindahkan ka Taman Makam Pahlawan.

## Cap mohor
"Sultan Tunggal Alam Bagagar ibnu Sultan Khalīfatullāh nan mampunyoi tahta karajaan dalam nagari Pagaruyuang Dārul Qarār Johan Berdaulat Zillullāh fīl 'Ālam".

— Alih bahaso cap mohor Sultan Tunggal Alam Bagagar.

Cap mohor Sultan Tunggal Alam Bagagar dibahas dalam disertasi Annabel Teh Gallop, sabagai ciek dari ratusan cap mohor nan alah ditelitinyo. Babarapo ahli babeda bapandapek tantang legitimasi cap mohor tu, apokah sabagai bukti pangukuahan atau bukan marupokan bukti dari legitimasi kakuasaan atau hanyo marupokan "barang pahiasan" sajo, sarato cap mohor tu pado hakikaiknyo hanyo marupokan representasi dari diri nan basangkutan. Kroeskamp dalam *De Westkust en Minangkabau* (1931) manyabuikkan bahwa laporan sumber Hindia Balando hanyo mancantumkan Sultan Tunggal Alam Bagagar sabagai *Regent Tanah Datar*. Walau sabalumnyo dalam laporan de Stuers alah manyabuikkan bahsonyo inyo mancaliak Sultan Tunggal Alam Bagagar indak layak manjadi panguaso Minangkabau sarato mangusuakan ciek dari banyak karabaik rajo lainnyo nan bagala Tuan Gadang.

## Lihat pula

* Daftar Raja Pagaruyung

## Rujukan

### Catatan kaki
Oerip Soemohardjo

**Oerip Soemohardjo** (; Ejaan Yang Disempurnakan: **Urip Sumoharjo**, 22 Februari 1893&nbsp;– 17 November 1948) adolah surang jenderal Indonesia nan marupoan kapalo staf partamo Tentara Nasional Indonesia. Inyo dikukuahkan sabagai Pahlawan Nasional Indonesia pado tahun 1964.

Oerip lahia di Purworejo, Hindia Balando. Inyo alah manampakkan bakat manjadi surang pamimpin sajak dini, dan urang gaeknyo ingin agar inyo manjadi surang bupati, sainggo salapeh sakolah dasar inyo dikirim untuak masuak sakolah pagawai negeri di Magelang. Salapeh mandenyo maningga pado tahun kaduo kuliahnyo di sinan, Oerip mammutuihan untuak masuak sekolah militer di Meester Cornelis, Batavia. Inyo lulus pado tahun 1936 dan manjadi surang perwira bapangkek letnan di Angkatan Darat Hindia Balando (KNIL). Salamo 25 tahun maso dinas militer, inyo ditempatkan pado tigo pulau nan berbeda dan sukses manjadi perwira asli Indonesia nan paliang tinggi pangkeknyo. 

Oerip mundur dari KNIL pado tahun 1938 dek basalisiah pandapek jo bupati Purworejo, tampek dinasnyo kutiko itu. Inyo basamo istrinyo Rohmah pindah ka satu desa dakek Yogyakarta dan mangalola sabuah kabun. Salapeh Jerman manyarang Balando pado bulan Mai 1940, Oerip baliak ka dinas militer aktif, tapi inyo ditahan di kamp tawanan parang kutiko Japang manduduaki Indonesia salamo tigo bulan satangah. 

Pado 14&nbsp;Oktober 1945, indak lamo sasudah proklamasi kamardekaan Inodnesia, Oerip diangkek manjadi kapalo staf angkatan basanjato nan baru dibuek. Inyo bausao untuak mambangun satu angkatan dari kalompok-kalompok militer nan taserak di saluruah Indonesia. Pado 12&nbsp;November 1945 Jenderal Sudirman dipiliah manjadi panglima, dan Oerip tatap manjadi kapalo staf. Kaduonyo manjadi pimpinan utamo militer Indonesia salamo revolusi nasional. Oerip mundur pado awal 1948 dek karano pimpinan politik republik pado maso itu indak picayo bana jo pimpinan militer. Inyo maningga dek masalah jantuang babarapo bulan kamudian dan naiak pangkek sacaro anumerta manjadi surang jenderal panuah.

## Rujuakan

### Catatan kaki

### Bibliografi

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Liliyana Natsir

**Liliyana Natsir** (lahia di Manado, Sulawesi Utara, 9 September 1985; umua 35 tahun) adolah pamain bulu tangkis ganda putri jo ganda campuran Indonesia. Liliyana pernah balago di Piala Uber (2004, 2008 dan 2010), Piala Sudirman (2003, 2005, 2007, 2009, 2011, 2013 dan 2015), Olimpiade Beijing 2008 nomor ganda campuran basamo Nova Widianto, sarato di Olimpiade Rio de Janeiro 2016 nomor ganda campuran basamo Tontowi Ahmad.

Liliyana marupoan anak bungsu dari pasangan Beno Natsir jo Olly Maramis alias Auw Jin Chen. Baliau punyo sanak padusi banamo Kalista Natsir. Sajak duduak di sakolah dasar baliau alah bagabuang jo klub bulu tangkis Pisok, Manado. Pado tahun 1997 di umua 12 tahun, baliau ditarimo di PB Tangkas, Jakarta.

## Karir
Pado tahun 2012 Lilyana Natsir jo Tontowi Ahmad manang di ganda campuran All England. Kamanangan baliau manjadi titel premier patamo dek Tontowi jo Liliyana. Sabalumnyo pasangan ko pernah manang di duo superseries di India jo Singapura, sarato duo gala *grand prix gold* di Malaysia jo Macau. Satahun kudian, pasangan ko manang dari pasangan China Zhang Nan/Zhao Yunlei di All England 2013 nan mandapekan skor 21-13 21-17.

## Prestasi

## Rujuakan
Kauskupan Padang

**Kauskupan Padang** adolah kauskupan sufragan pado Provinsi Gerejani Kauskupan Aguang Medan, jo laweh wilayah 132.959 km². Umaik Kauskupan Padang bajumlah 73.000 urang pado taun 2004, taseba di 22 paroki. Kauskupan iko mancakuik sadoalah wilayah provinsi Sumatera Barat (tamasuak Kep. Mentawai) jo Riau.

## Sijarah

Urutan garih wakatu tabantuaknyo Kauskupan Padang:
* Didirikan sabagai **[[Prefektur Apostolik]] Padang** pado 19 Juni 1952, mamisahkan diri dari Vikariat Apostolik Palembang
* Ditingkekkan manjadi **Kauskupan Padang** pado 3 Januari 1961

### Gampo Sumatera Barat
Pado 30 September 2009 tajadi gampo bumi nan mambuek sakitar 80% gaduang-gaduang miliak Kauskupan Padang indak layak pakai lai. Sabagian paralu direhabilitasi sajo, sabagian lai musti dibangun baliak. Karusakan badampak pado babarapo bangunan antaro lain:
# Gareja Katedral
# Puri Dharma Katedral
# Pastoran Katedral
# Wisma Sukma Indah
# Wisma Katedral
# TK Mariana
# SD Agnes
# SD Teresia
# SD RK I / II
# TK/SD Tirtonadi
# SMP Frater
# SMP Maria
# SMA Don Bosco
# STBA Prayoga
# Kapel Susteran
# Rumah Suster
# Rumah Yatim Piatu
# Rumah Uskup
# Asrama Santa Maria
# Menara lonceng gereja St. Fransiskus Assisi Padang Baru
Pabaiakan jo pambangunan baliak balansuang batahap dilakukan inggo 2010.

## Gubalo
### Prefektur Apostolik Padang
* Pascal de Martino, S.X. (27 Juni 1952–1961, wafat)
** *Sede vacante (... – 16 Oktober 1961)*

### Uskup Padang
* Raimondo Cesare Bergamin, S.X., (16 Oktober 1961–17 Maret 1983, maunduakan diri)
* Martinus Dogma Situmorang, O.F.M. Cap., (17 Maret 1983–19 November 2019, maningga)
** *Sede vacante* (sajak 19 November 2019), diisi dek Administrator Diosesan,
*** R.D. Fransiskus Aliandu (22 November s.d. 21 Desember 2019)
*** R.D. Alexander Irwan Suwandi (sajak 21 Desember 2019)

## Paroki

## Rujuakan

## Pautan lua
*  Diocese of Padang
*  Annuario Pontifico 2005
* Jadwal Misa Keuskupan Padang
Daftar paroki di Keuskupan Padang

**Daftar [[paroki]] di [[Keuskupan Padang]]**:

**Wilayah Sumatera Barat-Kerinci**

* St. Theresia dari Kanak-kanak Yesus, Belakang Tangsi, Padang Barat, Padang
* St. Fransiskus Asisi, Jati Baru, Padang Timur, Padang
* St. Maria Bunda Yesus, Batang Arau, Padang Selatan, Padang
* St. Petrus Apostolus, Kampung Manggis, Padangpanjang Barat, Padangpanjang
* St. Petrus Claver, Bukit Cangang Kayu Ramang, Guguk Panjang, Bukittinggi
* St. Fidelis a Sigmarinda, Koto Baru Balai Janggo, Payakumbuh Utara, Payakumbuh
* St. Barbara, Pasar, Lembah Segar, Sawahlunto
* St. Maria Assumpta - Kayu Aro, Belakang Tangsi, Padang Barat, Padang
* Keluarga Kudus, Koto Baru, Luhak Nan Duo, Pasaman Barat

**Wilayah Riau**

* St. Maria A Fatima, Pulau Karam, Sukajadi, Pekanbaru
* St. Paulus Labuh Baru, Tuah Karya, Tampan, Pekanbaru
* St. Yosef, Duri, Mandau, Bengkalis
* St. Theresia dari Kanak-kanak Yesus, Air Molek, Pasir Penyu, Indragiri Hulu , Kandis
* St. Fransiskus Xaverius, Laksamana, Dumai Kota, Dumai
* St. Petrus dan Paulus, Bagansiapi-api, Bagan Kota, Bangko, Rokan Hilir
* St. Ignatius, Pasir Pengaraian, Rambah, Rokan Hulu
* St. Maria Ratu Rosari, Bagan Batu
* St. Petrus Kota Batak, Pantaicermin, Tapung, Kampar
* Hati Kudus, Pangkalan Kerinci Timur, Pangkalan Kerinci, Pelalawan
* St. Yohanes Pembaptis Perawang, Tualang, Siak

**Wilayah Mentawai**

* St. Maria Assumpta, Sikakap, Sikakap, Kepulauan Mentawai
* St. Yosef, Sioban, Sipora Selatan, Kepulauan Mentawai
* St. Maria Diangkat ke Surga, Muara Siberut, Siberut Selatan, Kepulauan Mentawai
* St. Maria Auxilium Christianorum, Muara Sikabaluan, Siberut Utara, Kepulauan Mentawai


## Rujuakan

## Pranala lua
Friends: The Reunion

"**''Friends'': The Reunion**", namo lainnyo "**The One Where They Get Back Together**", adolah episode istimewa sitkom televisi Amerika *[[Friends]]*. Episode ko manampilkan karakter utamo baliak ka set acara nan asli (cando apartemen *Friends*, kadai kopi Central Perk, dan aia mancua *Friends*), basuo jo tamu nan pernah muncul salamo serial iko balansuang dan juo tamu selebritis, mambaco ulang naskah dan mamarankan ulang episode *Friends* nan lamo, dan babagi potongan di baliak layar.

Episode istimewa ko tayang partamo kali pado 27 Mai 2021 di HBO Max.

## Rujuakan
Daftar kecamatan dan kelurahan di Kabupaten Lima Puluh Kota

Barikuik adolah **daftar [[kecamatan]] dan [[kelurahan]]/[[nagari]] di [[Kabupaten Lima Puluh Kota]]**, Sumatera Barat, Indonesia. Kabupaten Lima Puluh Kota mampunyoi 13 kecamatan jo 79 nagari. Laweh wilayahnyo mancapai 3.571,14 km² dan panduduak 374.067 jiwa (2017) jo sebaran 105 jiwa/km².

Daftar kecamatan jo nagari di Kabupaten Lima Puluh Kota, adolah sabagai barikuik:


## Rujuakan

### Caliak juo
* Daftar kecamatan dan kelurahan di Indonesia
* Daftar kecamatan dan kelurahan di Sumatra Barat
* Pembagian administratif Indonesia

## Pautan lua
*  Badan Pusat Statistik Kabupaten Lima Puluh Kota
*  Situs Resmi Provinsi Sumatra Barat 
*  Situs Resmi Kabupaten Lima Puluh Kota
*catatan: URL sewaktu-waktu dapat berubah/hilang. Bila URL tidak aktif, mohon dihapus dari daftar.*
Batuhampar, Akabiluru, Lima Puluh Kota

**Batuhampar** (Minang:*Batuhampa*) marupokan salah satu Nagari di kecamatan Akabiluru di Kabupaten Lima Puluh Kota, Sumatera Barat, Indonesia.

## Sijarah
Batuhampar barasa dari kato *batu* jo *hampa*, nan dahulunyo banyak batu nan tahampa di daerah ko.

## Geografi
Nagari Batuhampar talatak di pabatehan antaro Kabupaten Lima Puluh Kota jo Agam. Kini alah tamasuak salah satu di antaro tujuah nagari di Kecamatan Akabiluru, Limapuluh Kota. Nagari iko bajarak km 23 dari Bukiktinggi atau sakitar 10&nbsp;km manuju Payokumbuah pado lintasan jalan utamo Bukiktinggi ─ Payokumbuah, tapeknyo sekitar 2 ½ km arah selatan lintasan tasabuik.

Sacaro geografis, nagari iko babatehan jo Nagari Sariek Laweh di utaranyo, sarato jo Nagari Kototangah Batuhampa di selatannyo; di sabalah abrat jo Bukik Sulah bagian dari Bukik Barisan nan curam (± 500m) sabagai dindiang pambateh jo Nagari Padang Tarok, Agam. Samantaro di sabalah timur babatehan jo Nagari Durian Gadang, nan daulunyo marupokan ciek dari tigo jorong di Batuhampa (basamo Batuhampa jo Koto Baru Batuhampa). Jorong Batuhampa adolah jorong nan paliang gadang dan manjadi induak nagari itu sajak lamo.

## Pamarintahan Nagari
Batuhampa dipimpin dek Wali Nagari dan dibantu dek sekretaris nagari.
Kanagarian Batuhampa manuruik administrasi pamarintahannyo mampunyoi 2 Jorong, yaitu Jorong Batuhampa jo Jorong Koto Baru

## Sarana pandidikan
Di Nagari Batuhampa ado 3 tingkek pandidikan, partamo tingkat Sekolah Dasar jo 3 sikolah (SDN 1, SDN 2 Dan SDN 3) dan tingkek SLTP yaitu Madrasah Tsanawiyah Al Manaar jo 1 Tingkat SLTA yaitu Madrasah Aliyah (MA) Al Manaar.

**Tingkek Pandidikan Masyarakaik Batuhampar**

*Sumber: Profil Nagari Batuhampar*

## Parekonomian

Masyarakaik Batuhampar mayoritas bakarajo ka sawah jo pangasilan utamo adalah padi, karambia, lado, dan ado juo sabagai pagawai nagari sipil atau padagang, taranak dan lain-lain.

Jinih Karajo Masyarakaik Batuhampar taun 2010

## Tokoh

Tokoh nan tanamo dari nagari iko adalah Mohammad Hatta, salah saurang Proklamator Indonesia. Ayahnyo barasa dari nagari iko, dan atuaknyo Datuak Syekh Abdul Rahman mandirikan pusek pandidikan Islam Al-Manar. Salain itu, sijarawan Mestika Zed juo dilahiakan di nagari iko.

## Bangunan basijarah
Di Nagari Batuhampar ado situs sijarah pakambangan Islam di Sumatera Barat yaitu bangunan gobah jo arsitektur India Arab. Bangunan nan ado di dalam komplek gobah iko adalah makam dari ayahanda proklamator Indonesia Muhammad Hatta. Bangunan iko marupokan simbol kajayaan Islam nan masih tasiso di wilayah Kabupaten Lima Puluh Kota. Gobah juo marupokan salah satu objek wisata religius nan rami dikunjuangi satiok bulan Ramadhan. Salain itu, di dalam komplek kawasan Gobah ado juo sabuah tampek suluak nan rami dikunjuangi salamo bulan Ramadhan.

## Rujuakan
Koto Tangah Batu Ampa, Akabiluru, Lima Puluh Kota

**Koto Tangah Batu Ampa** adolah sabuah nagari nan talatak di wilayah Kecamatan Akabiluru, Kabupaten Lima Puluh Kota, Provinsi Sumatera Barat, Indonesia. Pado taun 2010, panduduaknyo bajumlah 8.469 jiwa.

## Ekonomi
Di nagari iko ado sentra produksi karupuak merah jo pangolahan ubi kayu. Produksi hasia tani utamonyo adalah padi sawah.

## Jorong
Ado 6 jorong di Nagari Koto Tangah Batu Hampa, yakni:
# Jorong Batu Tanyuah
# Jorong Koto Tangah
# Jorong Piladang
# Jorong Subarang Parik
# Jorong Sungai Cubadak
# Jorong Tambun Ijuak
Dewan Perwakilan Rakyat Daerah Kabupaten Lima Puluh Kota

**Dewan Perwakilan Rakyat Daerah Kabupaten Lima Puluh Kota** (disingkek **DPRD Lima Puluh Kota**) adolah lembaga pawakilan rakyat daerah tingkek kabupaten nan ado di Kabupaten Lima Puluh Kota, Sumatera Barat, Indonesia. DPRD Lima Puluh Kota mampunyoi 35 urang anggota nan barasa di 10 partai politik, jo parolehan suaro mayoritas diraiah dek Partai Gerakan Indonesia Raya.

## Pimpinan
Pimpinan DPRD Lima Puluh Kota tadiri ateh surang ketua jo duo urang wakil ketua nan barasa dari partai politik nan mampunyoi suaro tabanyak di dewan.

## Komposisi Anggota

Barikuik iko adolah komposisi anggota DPRD Kabupaten Lima Puluh Kota dalam duo periode tarakhia.



## Daerah Pamiliahan
Pado Pemilu 2019, pamiliahan DPRD Kabupaten Lima Puluh Kota dibagi kadalam 5 daerah pamilihan (dapil) sabagai barikuik:

## Daftar Anggota
Barikuik adolah daftar anggota DPRD Lima Puluh Kota periode 2019-2024.

## Caliak juo
* Dewan Perwakilan Rakyat Daerah
* Dewan Perwakilan Rakyat Daerah Provinsi Sumatra Barat
* Kabupaten Lima Puluh Kota
* Sumatera Barat

## Rujuakan
Daftar Bupati Lima Puluh Kota

Barikuik iko adolah **Daftar Bupati [[Kabupaten Lima Puluh Kota|Lima Puluh Kota]]** dari maso ke maso.







## Caliak juo
* Kabupaten Lima Puluh Kota

## Rujuakan

## Pautan lua
Suayan, Akabiluru, Lima Puluh Kota

**Suayan** adalah sabuah nagari nan ado di wilayah Kecamatan Akabiluru, Kabupaten Lima Puluh Kota, Provinsi Sumatera Barat, Indonesia. Ado 4 jorong di nagari iko, yaitu Jorong Suayan Tinggi, Suayan Randah, Suayan Sariak jo Batu Baroguang.

Nagari iko talatak di Lambah Bukik Sarang Alang jo Bukit Sugiran. Karajo masyarakaik adolah ka sawah. Bukit Sarang Alang manjadi pambateh jo Kabupaten Agam. Nagari iko mampunyoi tampek pangasia batu cincin yaitu Bukik Parmato Suayan nan babatehan lansuang jo Nagari Pauah Sangik.
Talang Anau, Gunuang Omeh, Lima Puluh Kota

**Talang Anau** marupokan salah satu nagari di kecamatan Gunuang Omeh di Kabupaten Lima Puluh Kota, Sumatera Barat, Indonesia.
Kawasan Manggani

**Kawasan Manggani** (kadang ditulih *Mangani*) talatak di Nagari Koto Tinggi, Kecamatan Gunuang Omeh, Kabupaten Lima Puluh Kota, Sumatera Barat bajarak 14 km dari kampuang paliang dakek (Jorong Pua Data, Koto Tinggi) atau 70 km dari Kota Payokumbuah. Kini Kawasan Manggani tamasuak dalam Suaka Alam Alahan Panjang, Nagari Koto Tinggi. Manggani tanamo sabagai kawasan panambangan ameh tuo di Sumatera jauah sabalun zaman kolonial Ulando. Ulando baru maambiak aliah panambangan ameh pado mulo abaik ka-19.

Salapeh kamardekaan Indonesia, panambangan ameh di Manggani tatap balanjuik dan dikalola dek panduduak satampek. Ado kurang labiah 40 urang warga nan biaso manambang di Manggani. Dek karano Manggani barado di dalam kawasan utan linduang, mangko kagiatan panambangan nan dilakukan masyarakaik satampek bastatus ilegal. Untuak masuak kawasan iko, panambang dapek masuak malalui duo tampek. Partamo, dapek ditampuah malalui Bonjol, Pasaman. Kaduo, dapek ditampuah malalui Jorong Pua Data, Koto Tinggi, Lima Puluh Kota. Pado umumnyo panambang ameh rakyat mamasuki Manggani jo bajalan kaki atau manggunokan motor trail manarobos utan rimbo malalui Pua Data. Pamarintah juo tangah marencanakan pambangunan jalan nan maubuangkan pamukiman Jorong Pua Data jo Manggani.

Pado akhia taun 2018, masyarakaik satampek dihebohkan jo adonyo sambilan urang panambang bakawarganagaraan Tiongkok. Takaik hal itu, Bupati Lima Puluh Kota sadang mausulkan pangaliahan status utan Manggani supayo dapek dimanfaatkan. Manuruik data dari Dinas Energi dan Sumber Daya Mineral (ESDM) Sumatera Barat, potensi sumber dayo ameh di tambang ameh Manggani mancapai 900.000 ton biji ameh jo 5,85 ton logam murni.

## Rujuakan
Daftar kecamatan jo desa di Kabupaten Kapulauan Mentawai

Barikuik adolah **daftar [[kecamatan]] jo [[desa]] di [[Kabupaten Kapulauan Mentawai]]**, Sumatera Barat, Indonesia. Kabupaten Kapulauan Mentawai mampunyoi 10 kecamatan jo 43 desa. Laweh wilayahnyo mancapai 6.011,35 km² dan panduduak 83.517 jiwa (2017) jo sebaran 14 jiwa/km².

Daftar kecamatan jo desa di Kabupaten Kapulauan Mentawai, adolah sabagai barikuik:


## Rujuakan

### Caliak juo
* Daftar kecamatan dan kelurahan di Indonesia
* Daftar kecamatan jo nagari/kelurahan/desa di Sumatra Barat
* Pembagian administratif Indonesia

## Pautan lua
*  Badan Pusat Statistik Kabupaten Kepulauan Mentawai
*  Situs Resmi Provinsi Sumatra Barat 
*  Situs Resmi Kabupaten Kepulauan Mentawai 
*catatan: URL sewaktu-waktu dapat berubah/hilang. Bila URL tidak aktif, mohon dihapus dari daftar.*
Daftar Bupati Kepulauan Mentawai

Barikuik iko adalah **Daftar Bupati [[Kabupaten Kepulauan Mentawai|Kepulauan Mentawai]]** dari maso ka maso.







## Caliak juo

* Kabupaten Kepulauan Mentawai

## Rujuakan

## Pautan lua
Dewan Perwakilan Rakyat Daerah Kabupaten Kepulauan Mentawai

**Dewan Perwakilan Rakyat Daerah Kabupaten Kepulauan Mentawai** (disingkek **DPRD Kepulauan Mentawai**) adolah lembaga pawakilan rakyat daerah tingkek kabupaten nan ado di Kabupaten Kepulauan Mentawai, Sumatera Barat, Indonesia. DPRD Kapulauan Mentawai mampunyoi 20 urang anggota nan taseba di 9 partai politik, jo parolehan suaro mayoritas diraiah dek Partai Demokrasi Indonesia Perjuangan.

## Pimpinan Dewan
Pimpinan DPRD Kepulauan Mentawai tadiri atek ciek urang ketua jo duo urang wakil ketua nan barasa dari partai politik nan mampunyoi suaro paliang banyak di dewan.

## Komposisi Anggota

Barikuik iko adalah komposisi anggota DPRD Kabupaten Kepulauan Mentawai dalam duo periode tarakhia.



## Daerah Pemilihan
Pado Pemilu 2019, pamiliahan DPRD Kabupaten Kepulauan Mentawai dibagi ka dalam 3 daerah pamiliahan (dapil) sabagai barikuik:

## Daftar Anggota
Barikuik adolah daftar anggota DPRD Kepulauan Mentawai periode 2019-2024.

## Caliak juo
* Dewan Perwakilan Rakyat Daerah
* Dewan Perwakilan Rakyat Daerah Provinsi Sumatra Barat
* Kabupaten Kepulauan Mentawai
* Sumatra Barat

## Rujuakan
Duski Samad (akademisi)

**Prof. Dr. Duski Samad, M.Ag.** adalah seorang akademisi Indonesia. Ia menjabat sebagai guru besar ilmu pemikiran Islam di Universitas Islam Negeri Imam Bonjol, Padang.
Koto Tinggi, Gunuang Omeh, Lima Puluh Kota

**Koto Tinggi** marupokan salah satu nagari di kecamatan Gunuang Omeh di Kabupaten Lima Puluh Kota, Sumatera Barat, Indonesia.

## Rujuakan
The Macarons Project

***The Macarons Project*** adolah sabuah saluran musik Indonesia di YouTube.

Saluran ko dibuek dek kakak-adiak Eduardus Pradipto dan Hubertine Paramagita pado Nopember 2014, dan mulai populer dek karano manyanyikan ulang (*cover*) lagu-lagu nan populer cando *[[Selepas Kau Pergi]]* karya La Luna dan *[[Fly Me to the Moon]]* karya Frank Sinatra. The Macarons Project babasis di Vancouver, Kanada dan barasil mamanagkan YouTube *Silver Creator Award* pado bulan Juli 2018.

## Rujuakan

## Pautan lua
* Situs resmi
* 
* 
* 
* The Macarons Project di Spotify
* The Macarons Project di iTunes Store
*
Bika batu bulek

**Bika batu bulek** atau **apam lintau** marupuan sajinih kulek-kulek atau kue dari Lintau, Sumatra Barat. Bika batu bulek mampunyoi raso nan manih jo barono merah muda. Salain itu ado pulo nan barono coklat dek manggunoan gulo anau.   Bika batu bulek dibuek jo caro dikukuih. Caro mambueknyo ko mambedaan jo bika nan barasa dari daerah lain di Sumbar, sarupo bika di Padang Panjang atau kue bika di Padang Pariaman. Bahan nan digunoaan untuak mambueknyo yaitu tapuang bareh, gulo, ragi, garam, air jo vanili.

Caro mambueknyo campuan sado bahan, kudian aduak sampai marato. Siap tu tambahan jo pawarna makanan untuak mambueknyo labiah rancak. Salasai bahan dicampuan, masuak an ka dalam catakan nan alah dilapihan jo daun pisang. Siap tu masuak an ka dalam kukusan, jarangan sampai masak.

## Rujuakan
Gulai talua

**Gulai talua** marupoan masakan nan tabuek dari talua ayam atau talua itiak nan dibuek jo caro digulai. Guai talua dibuek jo caro talua nan alah diabuih dimasak jo santa Gulai talua ko biasonyo dicampua jo daun tapak leman jo tahu. Hidangan ko salah satu makanan rumahan nan jarang dijua di rumah makan pado umumnyo. Bahan nan digunoan yaitu talua,  tahu, jo  tapak leman. Samantaro bumbu gulainyo yaitu santan, lado giliang, bawang merah, bawang putiah, kunyik, langkuih, jo sipadeh.

Caro mambueknyo aluihan sado bumbu, jarangan santan, siap tu campuan bumbu jo santan. Di wadah lain, abuih talua jo bukak kuliknyo. Masak kuah santan sampai mandidiah, kudian baru masuak an talua. Sabagai campuan tambahan tahu jo daun tapak liman. 

## Rujuakan
Sambalado jariang

**Sambalado jariang** marupoan jinih masakan nan barasa dari Sumatera Barat. Bahan utamo dari sambalado jariang ko adolah lado jo jariang. Biasonyo sambalado jariang dijadian pangganti samba atau bisa pulo dimakan basamo jo nasi. Jinih sambalado ko acok basuo di rumah makan padang atau kadai nasi. Salain sambalado nan baisi jariang, ado pulo dijua sambalado jariang nan dicampua jo ikan tri atau patai.

## Caro mambuek
Bahan-bahan pambuek samabalo jariang ko adolah jariang, lado, minyak goreang, bawang merah, bawang putiah, tomat, jo garam. Sabalun dimasak, abuih lado, bawang, jo tomat sampai masak. Sudah tu dikariangan, salanjuiknyo digiliang sampai aluih. Kalau alah aluih, goreng jariang nan alah bakubak di kuali jo minyak sampai masak. Kalau alah masak, masuakan lado nan alah digiliang tadi sambia dikacau.

## Rujuakan
Gulai ikan nila

**Gulai ikan nila** adolah jinih masakan bakuah dari santan nan dicampua jo ikan nila. Gulai ikan nila ko acok dijua di rumah makan padang atau kadai nasi. Salain ikan nila, gulai ko ado pulo nan mancampuannyo jo kacang panjang sarato taruang. Biasonyo kuah gulai ikan nila ko bawarna kuniang dek diagiah kunyik, namun ado pulo nan mambueknyo bakuah agak sirah. Lamo pambuatan masakan ko kurang labiah 45 minik.

## Caro mambuek
Bahan-bahan pambuek gulai ikan nila adolah ikan nila, kacang panjang, santan, kunyik, langkuweh, sarai, asam kandih, jo garam. Untuak bumbu aluihnyo tadiri dari lado merah, lado kutu, bawang merah, bawang putih, kunyik, jo sipadeh. Sabalun dimasak, ikan nila dibarasiahan jo dipotong. Masuakan santan, bumbu aluih, sarai, daun kunyik, langkueh, asam kandih, jo garam ka kauali. Bahan-bahan tadi tu dimasak sambia dikacau supayo santannyo indak pacah. Kalau santan alah angek, masuakan kacang panjang sambia dikacau taruih. Kalau alah manggalagak, masuakan ikan, kacau lambek-lambek supayo ikan indak ancua sampai masak.

## Rujuakan
Gulai sotong

**Gulai sotong** marupoan jinih masakan lauik nan acok ditamui di daerah pasisia Sumatera Barat. Bahan utamo masakan ko adolah sotong atau cumi-cumi. Gulai sotong baciri khas kuah gulai kuniang nan dicampua jo rempah. Biasonyo disajian basamo masakan lauik lainnyo sarupo gulai kapalo lauak. Gulai sotong ado pulo nan dicampua jo kacang panjang atau asam tunjuak.

## Caro mambuek
Bahan-bahan nan digunoan untuak mamasak gulai sotong adolah sotong, asam kandih, daun kunyik, daun salam, daun limau, sarai, langkuweh, sipadeh, tomat, kacang panjang jo santan. Untuak bumbu aluihnyo manggunoan lado merah, bawang merah, bawang putiah, jo kunyik. Sabalun dimasak, sotong dibarasiahan. Tumih bumbu aluih samo daun salam, daun limau, jo asam kandih sampai harum. Kalau alah harum baru ditambahan aia. Salanjuiknyo masuakan kacang panjang jo sotong, diaduak sampai marato. Kalau alah manggalagak, masuakan tomat jo santan, aduak sampai manggalagak.

## Rujuakan
Dendeng masiak

**Dendeng masiak** marupuoan jinih masakan dendeng. Dendeng ko mirip jo bantuak dendeng paru nan kareh jo kalau digigik badaruak. Caro pangolahan dendeng ko dagiang talabiah dahulu dijamua sabalun dimasak. Jinih dendeng Minangkabau lainnyo dendeng batokok jo dendeng lambok. 

## Rujuakan
Gulai udang

**Gulai udang** adolah jinih masakan lauik nan acok ditamuan di pasisia pantai Sumatera Barat. Gulai udang biasonyo disajian basamo hidangan lauik lainnyo sarupo gulai kapalo lauak, jo gulai sotong. Masakan jinih ko bakuah santan agak pakek nan dicampua jo bumbu atau langkok-langkok. Gulai udang ko ado pulo nan manambahan kacang panjang atau palangkok lain sarupo kantang, buncih, tahu, jo cumi-cumi ka dalamnyo. Salain di pasisia pantai, ado pulo nan manjua gulai udang ko di rumah makan padang.

## Caro mambuek
Bahan-bahan untuak mambuek gulai udang barupo udang, santan, buncih, lado, bawang merah, bawang putiah, kunyik, sarai, langkuweh, sipadeh, gulo, jo garam. Sabalun dimasak, udang dibarasiahan jo dibuang kotorannyo. Salanjuiknyo tumih bumbu aluih jo bumbu lainnyo sampai harum. Tambahan aia saketek jo santan, aduak marato. Masuakan garam jo gulo. Kalau rasonyo alah pas, masuakan udang tadi jo buncih. Diaduak sampai udang jo buncih masak.

## Rujuakan
Nasi baka

**Nasi baka** atau **nasi ka baka** marupoan caro mambungkuih nasi untuak ka baka dalam pajalanan dek masyarakat di Padang Panjang Sumatra Barat. Nasi baka dibungkuih manggunoan daun pisang yang alah disalai. Babeda jo nasi bungkuih di rumah makan lainnyo, nasi baka indak manggunoan bumbu gulai, nasi hanyo manggunoaan samba goreang. Indak mamakai gulai ditujuan supayo nasi indak capek rasan dalam pajalanan. Nasi baka kini manjadi salah satu ikon kuliner di Kota Padang Panjang, banyak rumah makan di Padang Panjang yang manyadioan nasi baka. 

Caro mambungkuih nasi baka yaitu, siapan daun pisang duo lapih jo mangkuak ketek. Ambiak nasi kudian bantuak di mangkuak ketek, ditakan jo padek an nasi. Iko baguno supayo nasi padek ndak indak ado rongga udaro. Lapeh tu latak an samba jo lado goreang di ateh nasi. Kudian talungkuik an nasi jo samba ka ateh daun pisang. Bungkuih sarupo mambungkuih biaso. 

## Rujuakan
Karabu baluik

**Karabu baluik** marupoan hidangan tradisional dari Payakumbuah, Sumatera Barat. Hidangan ko barupo dagiang baluik nan alah dipanggang atau baka jo diagiah bumbu jo santan. Bumbunyo lado merah, bawang merah, garam, jo asam kapeh. Di rumah makan padang hidangan jinih ko tamasuak jarang ditamui dek indak banyak urang nan mambueknyo. Biasonyo di rumah makan padang menu hidangan babahan utamo baluik hanyo baluik goreng atau baluik balado.

## Caro mamasak
Bahan-bahan nan digunoan untuak mambuek karabu baluik yaitu baluik, karambia paruik, jo santan. Untuk bumbunyo manggunoan lado merah, bawang merah, asam kapeh, jo garam. Sabalun dimasak, barasiahan baluik hinggo lendirnyo hilang. Sudah tu dikarek jo dibaka atanu dipanggang. Kalau alah masak, pisahan dari kuliknyo. Salanjuiknyo giliang kasa lado untuak diabuih jo  bawang merah, garam, jo asam kapeh. Masuakan bauik tadi ka dalam bumbu, aduak sampai marato. Sudah tu masuakan santan jo diaduak sampai masak.

## Rujuakan
Gulai jariang

**Gulai jariang** marupuoan masakan nan babahan jariang nan diolah jo caro digulai. Dalam variasinyo, gulai jariang juo dicampua jo pucuak ubi jo ikan teri. Gulai ko bakuah bawarna kuniang kamerahan dek pacampuan bumbu kunyik jo lado giliang. Bahan-bahan nan digunoan kutiko mambuek gulai jariang yaitu, jariang nan indak terlalu mudo jo indak terlalu tuo. Samantaro untuak bumbu gulainyo tadiri dari santan, kunyik, bawang merah, bawang putiah, lado merah, katumba, langkueh,  asam kandih, sarai,jo sipadeh.

Caro mambuek gulai jariang yaitu abuih jariang sampai ampuak talabiah dahulu. Giliang bawang merah, bawang putiah, sipadeh, kunyik, jo lado sampai aluih. Campuan bumbu aluih jo santan, masak sampai mandidiah. Kutiko manjarangan santan aduak lambek-lambek jo taruih manaruih supayo indak pacah kuah. Masuak an jariang, pucuak ubik, teri kutiko santan mandidiah. Tambahan sarai jo asam kandih, jarangan sampai jariang jo sayua ampuak.

## Rujuakan
Gulai kapalo lauak

**Gulai kapalo lauak** adolah jinih masakan bakuah gulai nan acok ditamui di Pariaman, Sumatera Barat. Bahan utamo dari masakan ko yaitu lauak lauik nan masih segar nan dimasak manggunoan rempah-rempah. Di Pariaman biasonyo masyarakaik satampek mangolah lauak karang sarupo lauak kakap untuak dimasak manjadi gulai kapalo lauak. Namun ado pulo di daerah lain nan mangolah jinih lauak lain sarupo lauak sisiak atau tongkol. Gulai kapalo lauak ko biasonyo disajian basamo pucuak ubi jo lado ijau. 

## Caro mambuek
Bahan-bahan pambuek gulai kapalo lauak ko yaitu lauak, santan, asam kandih, daun limau, daun salam, daun kunyik, jo sarai. Untuak bumbu aluihnyo dipakai bawang merah, bawang putiah, sipadeh, kunyik, langkuweh, katumba, gulo, jo garam. Sabalun dimasak, lauak dibarasiahan jo dipotong. Sudah tu angekan minyak untuak manumih bumbu aluih tadi hinggo harum. Kalau alah masak jo harum, masuakan lauak jo dikacau rato. Kalau lauak alah barubah warna, masuakan santan sambia diaduak. Lauak tadi dimasak sampai masak jo bumbunyo marasok.

## Rujuakan
Daftar kabupaten jo kota di Aceh

Barikuik daftar **[[kabupaten]] dan/atau [[kota]] di [[Aceh]]**




## Sumber
* Luas wilayah: Indonesiadata.co.id
* Jumlah penduduk: BPS Indonesia, sensus 2010

## Rujuakan
Mat Solar

**Nasrullah** atau labiah dikatahui sabagai **Mat Solar** () adolah saurang palakon, palawak jo politikus Indonesia.

## Pautan lua
Daftar kabupaten jo kota di Riau

Barikuik daftar **[[kabupaten]] dan/atau [[kota]] di [[Riau]]**




## Rujuakan

## Pautan lua
*  Situs Resmi Provinsi Riau 
*  Informasi Indonesia
*  Daftar Nama dan Jumlah Kota/Kabupaten di Provinsi Riau